cyanic-selkie/wikianc huggingface dataset:
Triesten vapaa-alue
Lopullinen ratkaisu
Osimon sopimus allekirjoitettiin 10. marraskuuta vuonna 1975 Italian ja Jugoslavian välillä. Joka takasi Italian ja Jugoslavian alueellisen suvereniteetin sekä niiden välisen rajan pysyvyyden. Vyöhyke A on nykyinen Italialle kuuluva Triesten maakunta ja vyöhyke B kuuluu Sloveniaan osana Primorskan aluetta. Muu osa Istrian niemimaata on Kroatiaa.
Carbonia-Iglesiasin maakunta
left|thumb|Carbonia-Iglesiasin maakunta. Maakunta muodostui 23 kunnasta, hallintokeskuksia olivat Carbonia ja Iglesias. Maakuntaan kuuluivat myös Sant’Antiocon ja San Pietron saaret. Alueen väkiluvultaan suurimmat kunnat olivat (31.12.2015):
Sami Heikkiniemi
Ura
Raision Loimussa Heikkiniemi pelasi SM-liigassa aina kauteen 2000 asti voittaen suomenmestaruuden kaudella 1997 sekä SM-pronssia kaudella 1999. Lisäksi hän esiintyi Loimun kanssa maailman arvostetuimmassa seurajoukkuekilpailussa, Mestareiden liigassa kaudella 1998.
Notre Damen koulukunta
Notre Damen koulukunta oli ranskalaisten säveltäjien ryhmä, joka vaikutti noin vuosina 1170–1250 Pariisin Notre Damen katedraalissa. Säveltäjistä ainoat nimeltä tunnetut ovat Leoninus ja Perotinus. He sävelsivät niin sanottua organumia, eräänlaista varhaista polyfonista kirkkomusiikkia. Notre Damen koulukunnan jäsenten teoksia sisältyy muun muassa Magnus Liber -kirjaan, jonka Leoninus julkaisi 1100-luvulla.
Wii Remote
Värit
Wii julkaistiin pelkästään valkoisena, mutta Shigeru Miyamoto on sanonut, että uusia värimalleja tullaan tuottamaan vasta, kun konsolin saatavuusongelmat on ratkaistu, eli aikaisintaan keväällä 2007. Tällä hetkellä Wii Remotea saa vain valkoisena ja mustana, mutta ohjaimeen on saatavilla kolmannen osapuolen tuottamia kuoria, joiden avulla ohjaimen ulkoasua voi muokata.
Classic Controller
Classic Controllerissa on kaksi analogitattia, ristiohjain, a-, b-, x- ja y-näppäimet, analogiset L- ja R-olkanäppäimet sekä kaksi Z-näppäintä (ZL ja ZR) olkanäppäinten vieressä. Ohjaimessa on myös vierekkäin Wii Remoten tapaan "-"-, "home"- ja "+"-näppäimet. "-"- ja "+"-näppäimet ovat myös select ja start.
Taiping
Taiping on vanha tinakaivoksen viereen syntynyt kaupunki. 1890-luvulla Taipingista siirrettiin kaivostoiminta Ipohiin, joka kasvoi Taipingin ohi. Taiping oli osavaltion pääkaupunki vuoteen 1937 asti, jolloin Ipohista tehtiin pääkaupunki.
Kääpiöauto
Kääpiöautot Suomessa
Vuonna 1994 valmistui kaksivuotisen projektin tuloksena pienen suomalaisen kolmipyöräisen kaupunkiauton prototyyppi, joka sai nimekseen Ibana. Auto oli kymmenen Helsingin teknillisen oppilaitoksen ja kolmen Taideteollisen korkeakoulun opiskelijan opinnäytetyö ja se esiteltiin samana vuonna Pariisin autonäyttelyssä.
Lihjamo
Lihjamon ensimmäisenä asukkaana on pidetty vuonna 1552 alueelle muuttanutta Tuomas Jaakonpoikaa. Lihjamon kylän nimi tulee 1800-luvulla kirkkoherrana toimineen F. H. Bergrothin omistamasta Lihjamon talosta.
David Suazo
Ura
13. kesäkuuta 2007 Suazo lopulta siirtyi suurseuraan, kun Inter tiedotti tehneensä 27-vuotiaan hyökkääjän kanssa 10 miljoonan euron sopimuksen. Kuusi päivää myöhemmin toinen Milanolais seura AC Milan väitti myös tehneensä sopimuksen Hondurasin jalkapallomaajoukkueen hyökkääjän kanssa. Seura väitti tehneensä onnistuneen sopimus neuvottelun Cagliarin kanssa, jonka varmisti seuran puheenjohtaja Massimo Cellino. Lisäksi hän kielsi olleensa missään neuvotteluissa Interin puheenjohtajan Massimo Morattin kanssa. Sillä välin Suazon agentti Carlo Pallavicino kertoi lehdistölle ettei asiakkaansa ole ollut missään yhteydessä Milanin kanssa. Viikkoja myöhemmin Suazo ilmoitti siirtyneensä Interiin lehtitietojen mukaan 9.4 miljoonan euron siirtokorvauksella.
Brunein historia
Brittivallan aikakausi
Toisessa maailmansodassa japanilaiset hyökkäsivät Bruneihin. Japanin joukot nousivat maihin Kuala Belaitissa 6. joulukuuta 1941, ja kuudessa päivässä Japani oli miehittänyt koko Brunein. Britit olivat sidoksissa Euroopassa käytyyn sotaan eivätkä puolustaneet Bruneita sopimuksesta huolimatta. Borneon taisteluiden jälkeen Japani miehitti koko saaren. Japanilaiset uudistivat Brunein hallintoa ja liittivät Bruneihin joitakin brittien hallinnassa olleita alueita. Japanilaisilla ei ollut pyrkimystä hallita Brunein sisämaata, ja he pitivät hallinnassaan vain rannikkoalueita ja jokisuistoja. Japanilaiset myös yrittivät saada Brunein öljykenttiä jälleen toimintaan, ja öljyntuotanto kasvoi puoleen siitä mitä se oli ennen sotaa.
Kapinallisten johtama Pohjois-Borneon vapautusarmeija sai apua Indonesialta, joka kapinoi eurooppalaisten valtaa vastaan Malaijien saaristossa. Kapina oli laaja, mutta se oli huonosti organisoitu. Singaporesta tulleet brittiläiset gurkhajoukot nujersivat kapinan nopeasti. Kapinajohtaja Azahari pakeni Filippiineille. Brunein kapina kukistettiin, mutta se toimi alkusysäyksenä Indonesian ja Malesian väliselle konfrontaatiolle. Kapinan kukistuttua Brunein orastavasta demokratiasta luovuttiin ja maan varojen hallinta siirrettiin takaisin sulttaanille.
Fernando Navarro
Ura
Navarro pelasi juniorina Trajanan ja Barcelonan joukkueissa. Ammattilaisuransa hän aloitti jälkimmäisen B-joukkueessa kaudella 2000–2001. Seuraavalla kaudella valmentaja Carles Rexach antoi hänelle tilaisuuden debytoida seuran edustusjoukkueessa. Tuolloin 19-vuotias Navarro pelasi ensimmäisen pääsarjaottelunsa 6. lokakuuta 2001 Deportivoa vastaan ja kaikkiaan hän esiintyi kauden aikana kolmessa ottelussa.
Afrikanharlekiini
Koko ja ulkonäkö
Linnun pituus on noin 13 cm ja paino noin 25 g. Afrikanharlekiini on pieni mutta roteva. Se istuu tähystyspaikalla (oksalla tai ruohokasvin lehdellä) matalalla tiheän kasvillisuuden seassa. Sen höyhenpuku on alapuolelta valkea, tummaraitainen, ja päältä ruskea. Yläperä on valkoinen ja pyrstö lyhyehkö. Sen nokka on tukevatekoinen ja leveä, hyönteisten pyydystämiseen kehittynyt. Sukupuolet ovat hieman erivärisiä.
Marta Bassino
Maailmancup
Kaudella 2018−2019 Bassino sijoittui kolmanneksi Kronplatzin suurpujottelussa. Ensimmäisen voittonsa hän saavutti Killingtonin suurpujottelussa marraskuussa 2019. Hän oli samalla kaudella toinen Lienzin suurpujottelussa sekä kolmas Altenmarktin alppiyhdistetyssä ja Sestrieren parisuurpujottelussa. Banskossa hän sijoittui toiseksi sekä syöksylaskussa että supersuurpujottelussa. Maailmancupin kokonaiskilpailussa hän oli viides ja suurpujottelucupissa neljäs.
Kaudella 2022-2023 hän sijoittui Killingtonin suurpujottelussa toiseksi. Hän voitti Sestrieren suurpujottelun.Semmeringin molemmissa suurpujotteluissa hän sijoittui kolmanneksi. Kransjka Goran ensimmäisessä suurpujottelussa hän sijoittui toiseksi. St. Antonin jälkimmäisessä supersuurpujottelussa hän sijoittui kolmanneksi. Cortina d'Ampezzon supersuurpujottelussa hän sijoittui kolmanneksi. Hän oli maailmancupin kokonaiskilpailussa kahdeksas ja suurpujottelucupissa kolmas.
Alankomaat Eurovision tanssikilpailussa
Alankomaat oli koko kilpailun 12. pistemäärällä 34. Alankomaille pisteitä antoivat seuraavat maat: Kreikka (12), Itävalta (7), Sveitsi (5), Puola (3), Suomi (3), Irlanti (2) ja Saksa (2).
Medio Campidanon maakunta
Medio Campidanon maakunnan pinta-ala oli 1 516 km², ja asukkaita oli 100 000. Maakunta muodostui 28 kunnasta, ja sen hallintokeskuksia olivat Sanluri ja Villacidro.
Kutšane
Maantietoa
Järvi on 2,1 kilometriä pitkä, 1,2 kilometriä leveä ja sen pinta-ala on 1,7 neliökilometriä eli 174 hehtaaria. Järvellä on suora yhteus vieressä virtaavaat Sorotjokeen, joka virtaa järven sivuitse sen länsipäässä. Järven itärannalla on pieni kylä Petrovskoje (Петровское) ja lounaispäässä sijaitsee nähtävyytenä esiteltävä Alexander Pushkin museoksi muutettu kotikartano (Музей-заповедник Михайловское). Kartanon takana sijaitsee pienempi lampi Malenets (Маленец).
Vesistösuhteita
Kutšane sijaitsee Sorotin valuma-alueessa. Sorot on Velikajan sivujoki ja kuuluu siten Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Kutšane on läpivirtausjärvi, jonka vesi vaihtuu järven länsiosassa alituiseen ja muualla riippuen tuulista. Järven valuma-alueen koko on sama kuin Sorotin yläjuoksullakin, mutta sen arvo riippuu lähteistä ja on joko 3 920 neliökilometriä tai 3 850 neliökilometriä.
Afragola
Maantiede ja ilmasto
Italian neliportaisessa maanjäristysriskiä arvioivassa luokituksessa Afragola on määritelty luokkaan 2 (Zona 2, medio-alta), eli kohtalaisen korkean riskin luokkaan.
Urheilu
Afragolan jalkapallojoukkue on 1944 perustettu Associazione Sportiva Dilettantistica Vis Afragolese 1944 (Afragolese), joka on yltänyt sarjatasolle Serie C.
Nevio Scala
Ura valmentajana
Marraskuussa 2003 Scala jatkoi uraansa FK Spartak Moskovan päävalmentajana. Pesti jäi kuitenkin puolitiehen, sillä hän sai potkut jo syyskuussa 2004 kehnojen esitysten vuoksi.
Dexter
Tuotanto
Sarjalla on ollut yhteensä 26 tuottajaa, joista 15 on ollut vastaavia tuottajia. Ensimmäisellä tuotantokaudella tuottajia oli 11, joista vain kolme (Sara Colleton, John Goldwyn ja Robert Lloyd Lewis) toimivat tuottajina vielä sarjan seitsemännelläkin tuotantokaudella. Nykyään tuottajina toimivat näiden kolmen lisäksi myös sarjan pyörittäjä Scott Buck, Arika Lisanne Mittman, Scott Reynolds, Lauren Gussis, Jace Richdale, Wendy West, Tim Schlattmann, Manny Coto sekä pääosan esittäjä Michael C. Hall.
Näyttelijöiden valinta
Jaime Murray valittiin näyttelemään Lila Tournay'ta Dexterin toiselle tuotantokaudelle heinäkuussa 2007. Samoihin aikoihin Keith Carradine valittiin esittämään FBI-agentti Frank Lundya. Kolmannella kaudella astuu esiin uusi hahmo Miguel Prado, jota näyttelee Jimmy Smits. Smits oli ainoa kandidaatti rooliin. Aluksi hän ei suostunut, mutta tuottajien selitettyä hänelle Miguelin synkkyyden, hän suostui sillä se oli hänen mukaansa ”rooli minkälaista hän ei ollut aiemmin näytellyt.” Smits palkattiin esiintymään kymmenessä kauden kahdestatoista jaksosta. Desmond Harrington valittiin esittämään uutta etsivää Joey Quinniä. Harrington oli kolmannella kaudella vain vierailevana tähtenä, mutta nostettiin neljännellä kaudella alkuteksteihin. Liza Lapira esittää Yuki Amadoa, joka työskentelee sisäiselle tutkinnalle joka tarkkailee Quinniä. David Ramsey valittiin näyttelemään Quinnin salaista tiedonantajaa Anton Briggsiä, joka myös aloittaa suhteen Debran kanssa.
Johan Kraftman
Johan (Juhana) Kraftman (2. joulukuuta 1713 Porvoo – 19. elokuuta 1791 Ulvila) oli suomalainen talous- ja maataloustieteilijä, rehtori sekä Ruotsin kuninkaallisen tiedeakatemian jäsen. Hän oli yksi Suomen merkittävimpiä valistusajattelijoita 1700-luvulla.
Maanviljelys
Johan Kraftman oli Suomen ensimmäinen maatalousopin opettaja sekä alan kirjailija. Syksyllä 1746 hän piti Turun yliopiston historian ensimmäisen luennon maataloudesta ja sen edistämisestä. Käytännön maataloutta Kraftman harjoitti vuonna 1744 omistukseensa hankkimassa Ulvilassa sijainneessa Koiviston kartanossa. Kraftman rakennutti kartanoon useita talousrakennuksia, hän viljeli ja jalosti muun muassa omenapuita sekä perusti uusia torppia.
Virgilio Noè
pienoiskuva|pysty|Virgilio Noè vuonna 1979. Virgilio Noè (30. maaliskuuta 1922 – 24. heinäkuuta 2011 ) oli italialainen kirkonmies, joka nimitettiin yhdeksi roomalaiskatolisen kirkon kardinaaleista 28. kesäkuuta 1991. Ikänsä puolesta hän ei kuitenkaan ollut enää äänestyskelpoinen konklaavissa, joka valitsi uuden paavin keväällä 2005.
Milwaukee
Kulttuuri
Kaupungin huomattaviin urheiluseuroihin lukeutuvat baseballjoukkue Milwaukee Brewers ja koripallojoukkue Milwaukee Bucks. Lokakuisin järjestetään Lakefront Marathon -juoksu ja Milwaukee Mile -kilparataa käytetään useissa eri moottoriurheilutapahtumissa.
Espanjan miesten lentopallomaajoukkue
Kotiolympialaiset
Vuoden 1992 kesäolympialaiset aloittivat uuden ajan Espanjan lentopallohistoriassa. Espanjan maajoukkueella oli ensimmäistä kertaa arvokilpailuissa parhaat pelaajat paikalla, sillä kaikki halusivat olla mukana kotiolympialaisissa. Arvokilpailuprojekti käynnistettiin Granadassa missä tapasivat Espanjan parhaat pelaajat. Tavoitteena oli saada Espanjan maajoukkue hinattua kohti maailman kirkkainta eliittiä. Projekti sai heti loistavan alun kun Espanja sijoittui kotikilpailuissa 8. sijalle. Tuolloin Espanjan maajoukkueessa pelasi nuori Rafael Pascual.
Pariisi–Roubaix 2015
Pariisi–Roubaix 2015 oli järjestyksessään 113. maantiepyöräilyn Pariisi–Roubaix-kilpailu. Se käytiin 253 kilometrin reitillä Compiègne–Roubaix 12. huhtikuuta 2015.
Kilpailussa nähtiin vaaratilanne, kun suuri osa pääjoukosta ylitti tasoristeyksen, vaikka puomit olivat laskeutuneet lähestyvän junan vuoksi. Kilpailunjohtaja Thierry Gouvenou ilmoitti, ettei ajajia rangaista tilanteesta, vaikka UCI:n sääntöjen mukaan heidät olisi pitänyt hylätä.
Sauli Kiviranta
Heli Sievinen
Saulin elämä oli käynyt sietämättömäksi isänsä Tomin perheessä Oulunsalossa ja Sauli päätti palata Helsinkiin takaisin. Palattuaan Sauli tutustui heti uudessa koulussa luokkatoveriinsa Heli Sieviseen, jonka Sauli hurmasi heti luonteellaan. Sauli ja Heli menivät yhdessä vastaan Yhdysvalloista vaihto-oppilasvuoden taakseen jättänyttä Annikaa, Sievisten nuorinta tytärtä, joka myös ihastui Sauliin.
Saulin ja Helin suhde syveni seurusteluksi, mutta seksistä ja sen ajattelemisesta tuli paineita Helille, eikä hän osannut selvittää tunteitaan poikaystävälleen. Heli avasi tuntemuksiaan opettajalleen Teresa Ala-Uotilalle, ja hetken mielijohteesta suuteli tätä. Heli koki kovan kolauksen kuultuaan, että Sauli oli harrastanut seksiä Annikan kanssa, mitä hän ei paljastanut heti. Ongelmia suhteelle aiheutti myös Helin isän, Lassen suhtautuminen Sauliin. Tämä oli huomattavissa esimerkiksi eräällä perhepäivällisellä, jolla Lasse mollasi siviilipalvelukseen aikovaa Saulia ja taas suosi vanhimman tyttären, Katrin, poikaystävää, reserviupseerikoulun käynyttä Rikua.
Itä-Suomen yliopiston harjoittelukoulu
Kouluasteiden rehtorit
Lukion rehtorit:
FOSDEM
2008
Vuoden 2008 konferenssi järjestettiin 23.–24. helmikuuta 2008.
2023
Vuoden 2023 konferenssi järjestetään 4.–5. helmikuuta 2023.
Luettelo Venezuelan kaupungeista
Tämä on luettelo Venezuelassa sijaitsevista kaupungeista.
Azuaynsirkku
Suurin azuaynsirkkuun kohdistuva uhka on sen elinympäristöjen häviäminen. Lisäksi azuaynsirkkuja on vähentänyt hohtoturpiaali, joka on pesäloinen. Vuonna 2003 lisääntyväksi kannaksi arvioitiin vain 33 paria. Kanta on siitä kuitenkin kasvanut ja vuonna 2009 sen suurudeksi arvioitiin 113 paria.
Peugeot 3008 DKR
Peugeot 3008 DKR on Peugeotin valmistama erämaaralliauto, jolla on voitettu dakar-ralli kahdesti. Auton suunnittelu perustui Peugeot 3008 -mallin katumaasturiin. Ranskalainen Team Peugeot Total käytti autoa vuosien 2017 ja 2018 Dakar-ralleissa. PH-Sport ajatti vielä kyseistä mallia vuoden 2019 ja 2020 Dakar-rallissa. Se korvasi edeltäjänsä Peugeot 2008 DKR -mallin.
Muunsukupuolisuus
Lainsäädäntö
Yhdysvalloissa muunsukupuolinen sukupuolivaihtoehto on mahdollista saada kaikkiin virallisiin asiakirjoihin, syntymätodistus mukaan lukien. Aiemmin merkintä vaati sukupuolenkorjausprosessin ja lääkärin arvion.
Osittainen hyväksyntä
Thaimaassa muunsukupuolisuus on tunnustettu perustuslaissa vuodesta 2015 lähtien, mutta sukupuolivaihtoehtoa ei voi merkitä virallisiin asiakirjoihin.
Ajokorttiin voi valita kolmannen sukupuolimerkinnän Yhdysvaltain osavaltioista Oregonissa (kesäkuusta 2017), Washingtonissa, New Yorkissa, Mainessa (2018) sekä pääkaupunki Washington D.C.:ssä. Mainessa kolmannen vaihtoehdon saa ajokortin lisäksi valittua muihin henkilötunnuksiin.
Hijrat
Etelä-Aasian kulttuureissa, suurimmaksi osaksi Intiassa ja Nepalissa kolmantena sukupuolena tunnetaan Hijrat. Suurin osa hijroista on syntynyt anatomisina poikina. Hijrat eivät identifioidu miehiksi eikä naisiksi, vaikka pukeutuvat säännönmukaisesti naisellisina pidettyihin vaatteisiin. Hijrat suorittavat tämän vuoksi molemmille sukupuolille tarkoitetut rituaalit. Hijrat kuuluvat omaan kastiinsa. Monet Hijrat asuvat Hijra-yhteisöissä, joita johtaa yhteisön guru. Vaikka monet Hijrat ovat muslimeja, monet harjoittavat samaan aikaan useaa uskontoa. Hijrat yleensä kannattavat äitijumala Bahuchara Mataa, Shivaa tai molempia. Tunnettuja Hijroja ovat Shabnam Mausi ja Laxmi Narayan Tripathi.
Waria
Warioilla on perinteinen kolmannen sukupuolen rooli Indonesiassa. Lisäksi bugien kulttuurissa Sulawesilla on kuvattu olevan kolme biologista sukupuolta (uros, naaras, intersukupuolisuus) sekä viisi sukupuolta määrättyine sukupuoliroolineen.
Suomessa
Vuonna 2015 tasa-arvolain uudistus laajensi sukupuoleen perustuvan syrjinnän kiellot koskemaan myös syrjintää sukupuoli-identiteetin ja sukupuolen ilmaisun perusteella. Tämä tarkoittaa, että naisten ja miesten tasa-arvon lisäksi myös sukupuolten moninaisuus eli androgynia, transvestisuus, transsukupuolisuus, intersukupuolisuus ja muunsukupuolisuus on huomioitava oppilaitoksissa, työpaikoilla ja viranomaistilainteissa. Sekä Opetushallitus että ihmisoikeus- ja sosiaalialan järjestö Seta ovat laatineet oppaat kouluille sukupuolen moninaisuuden huomioimisessa.
Euroopan metsäinstituutti
EFI:llä on vankka kokemus metsäalan tutkimushankkeiden koordinoinnista ja niihin osallistumisesta, tutkimusten julkaisemisesta ja metsäalan tapahtumien järjestämisestä. EFI on muun muassa osallistunut yhteistyökumppanina tai koordinoinut yli 30 Euroopan komission rahoittamaa projektia viime vuosien aikana.
Microsoft Windows
Historia
Windows kehitettiin alun perin MS-DOSin käyttöliittymäksi, ohjelmaksi, jolla pyrittiin helpottamaan IBM:n valmistamien IBM PC -koneiden ja yhteensopivien henkilökohtaisten tietokoneiden käyttöä. Ensimmäinen versio julkaistiin vuonna 1985. Tarkoituksena oli parantaa niiden kilpailumahdollisuuksia Applen Macintosh-koneita vastaan. Yhteistyötä tehtiin paljon IBM:n kanssa, ja Microsoft oli kehittämässä IBM:n OS/2-käyttöjärjestelmää. Windows 3.0:n julkaisun jälkeen Microsoft sanoutui irti OS/2-yhteistyöstä.
Microsoft oli lisensoinut graafisen käyttöliittymän elementtejä Xeroxilta Windowsiin. Myöhemmin Microsoft sai varhaisen version Macintoshista ennen sen julkaisua. Windows 1.0:n käyttöliittymässä oli useita elementtejä, jotka olivat identtisiä Macintoshin vastaaviin. Seurauksena Apple Computer haastoi Microsoftin oikeuteen käyttöliittymänsä ulkoasun kopioinnista maaliskuussa 1988. Juttu päättyi Microsoftin eduksi vuonna 1993. Kesken jutun Xerox haastoi Applen oikeuteen graafisen käyttöliittymän kopioinnista.
Microsoft oli jo pitkään yrittänyt sulauttaa yritys- ja kotikäyttäjien Windowseja yhteen, mutta se tapahtui vasta vuonna 2001, kun julkaistiin Windows Me:n ja Windows 2000:n seuraaja, NT-teknologiaan pohjautuva Windows XP. Sen jälkeen pidettiin muutaman vuoden tauko, kunnes julkaistiin Windows Vista vuonna 2007. Kaksi vuotta myöhemmin julkaistiin Windows 7. Vuonna 2012 julkaistiin Windows 8 ja seuraavana vuonna päivitys Windows 8.1.
Hugo Paynsilainen
thumb|Hugo Paynsilaisen vaakuna Hugo Paynsilainen (Hugues de Payens, n. 1070–1136) oli Temppeliherrain ritarikunnan perustajajäsen ja ritarikunnan ensimmäinen suurmestari.
Vuoden 1127 syksyllä Jerusalemin kuningas Balduin II ja patriarkka Goromond päättivät lähettää Hugo Paynsilaisen ja viisi muuta temppeliherraa Eurooppaan pyytämään apua nopeasti kasvaneelle ritarikunnalle. Balduin lähetti lisäksi kirjeen vaikutusvaltaiselle sisterssiläismunkkien johtajalle, apotti Bernhard Clairvauxlaiselle. Viestissään Balduin painotti kahta asiaa. Ensinnäkin olisi tärkeää, että temppeliritarit saisivat virallisen tunnustuksen toiminnalleen Pyhällä maalla. Toiseksi uusi ritarikunta tarvitsi säännöstön, jonka mukaan elää, ja jonkun tulisi laatia tämä säännöstö. Hugo Paynsilainen matkusti Eurooppaan vielä samana vuonna. Matkallaan hän tapasi muun muassa Bernhard Clairvauxlaisen, joka laatikin temppeliherroille sisterssiläisten ohjeistoon perustuvan säännöstön.
Seuraavien kahden vuoden aikana Hugo Paynsilainen ja hänen kumppaninsa matkustivat ympäri Ranskaa ja rekrytoivat ritarikuntaan uusia ritareita. Keväällä 1129 Hugo Paynsilainen lähti Marseillesta paluumatkalle Pyhään maahan. Hänen mukanaan oli hänen seuralaisensa ja lukuisia uusia ritareita. Hugo Paynsilainen johti Temppeliherrain ritarikuntaa lähes kahdenkymmenen vuoden ajan. Hän kuoli Palestiinassa 1136. Ritarikunnan seuraavaksi suurmestariksi valittiin Robert de Craon.
Saara Markkanen
Ura
Markkasen uran varhaisvaiheen rooleja olivat muun muassa nimiosa Anne Frankin päiväkirjoissa ja Marina Poltetussa oranssissa. Oman sukupolvensa teatterintekijöille merkittävässä näytelmässä Pete Q Markkanen teki Rosalian roolin.
Yrjö Salminen
Jääkärikausi
thumb|300px|Jääkäripataljoona 27:n 1. komppania Salminen liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 6. huhtikuuta 1915 ja hänet sijoitettiin joukon 1. komppaniaan, mistä hänet siirrettiin Jääkäripataljoona 27:n 1. komppaniaan pataljoonan muodostamisen yhteydessä. Hänet siirrettiin 21. joulukuuta 1916 pioneerikomppaniaan. Hän aloitti 6. huhtikuuta 1915 alkaen sotilasjoukon apulaislääkärinä. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella.
Sisällissodan jälkeinen aika
Salminen määrättiin 30. kesäkuuta 1918 alkaen 2. Divisioonan lääkäriksi ja 1. tammikuuta 1919 alkaen Sotaministeriön saniteettiosaston toimistopäälliköksi. Armeijasta hän erosi 29. joulukuuta 1920 ja astui suojeluskuntajärjestön palvelukseen ja määrättiin 4. tammikuuta 1921 alkaen Suojeluskuntain ylilääkäriksi. Suojeluskunnasta hän erosi 1. huhtikuuta 1926 ja siirtyi takaisin armeijan palvelukseen, ja hänet määrättiin 30. toukokuuta 1930 alkaen sotilasapteekkilaitoksen ja Saniteettivarikon päälliköksi. Hänet siirrettiin Kadettikouluun ja määrättiin 21. joulukuuta 1933 alkaen sotilaskoulujen päällikkölääkäriksi, josta hänet siirrettiin 1. toukokuuta 1936 alkaen 1. Divisioonan esikuntaan ja määrättiin divisioonanlääkäriksi. Armeijasta hän erosi toistamiseen 24. maaliskuuta 1937. Hän toimi myös vuosina 1919–1926 virkansa ohella Kadettikoulun lääkärinä ja 1. tammikuuta 1921 – 31. joulukuuta 1923 assistenttilääkärinä Helsingin yliopiston syfilodermatologisella osastolla.
Elinluovutuskortti
Suomalaisista noin 18 prosenttia on allekirjoittanut elinluovutuskortin. Vuonna 2009 tehdyn kyselyn mukaan 90 % suomalaisista olisi valmis luovuttamaan elimiä kuolemansa jälkeen toisen ihmisen sairauden hoitoon. Mikäli kuollut henkilö on eläessään antanut luvan elimiensä käyttöön elinsiirroissa, toimenpide voidaan tehdä, vaikka lähiomaiset sitä vastustaisivat. Kansallisen Terveysarkiston Omakantaan pystyy ilmaisemaan mielipiteensä elinluovutuksesta.
Arbitraasi
Toisen määritelmän mukaan arbitraasitilanne on tilanne, jossa voidaan saada voittoa ilman riskiä.
Taloustieteissä toimivan markkinan eräänä tunnusmerkkinä pidetään arbitraasivapautta, eli markkinoilla ei ole pitkäaikaisia arbitraasitilanteita. Jos arbitraasitilanne syntyy, alkavat markkinoilla toimivat osapuolet hyödyntää sitä, jolloin hintaero ja siten myös arbitraasi katoavat. Arbitraasin hyödyntämisestä seuraa, että tuotetta aletaan ostaa halvemmilta markkinoilta, jolloin sen hinta nousee. Vastaavasti tuotetta aletaan myydä kalliimmilla markkinoilla, mikä johtaa hinnan laskuun. Halvalla markkinalla tuotteen hinta siis nousee ja kalliilla laskee, kunnes hinnat ovat samat, ja arbitraasi katoaa.
Manchester City FC
Historia
150px|thumb|Manchester Cityn aiempi logo. Stuart Pearce sai potkut 14. toukokuuta 2007 joukkueen heikkojen esitysten ja joukkueen kurinpidollisten ongelmien vuoksi. Heinäkuussa 2007 Pearcen seuraajaksi nimitettiin Englannin maajoukkueen entinen valmentaja Sven-Göran Eriksson. Hänen alaisuudessaan City voitti kaudella 2007–2008 molemmat paikallisottelut Unitedia vastaan ja sijoittui sarjassa lopulta yhdeksänneksi. Eriksson kuitenkin erosi tehtävästään kesäkuussa, ja hänen korvaajakseen nimettiin Mark Hughes.
Mika Mörsky
Ura
Kausi 2013–2014 Mörskyllä todettiin olkapäävamman takia päättyneeksi tammikuussa 2014. Hän ehti pelata vain 22 runkosarjaottelua.
Muuta en jouluksi toivo
Arvioita
Video-oppaassa vuodelta 1994 Bello Romano kutsuu elokuvaa siirappiseksi koko perheen hyväntuulen komediaksi ja antaa sille kaksi tähteä viidestä, mikä vastaa sanallista arviota ”keskinkertainen”.
Carraccit
thumb|300px|Annibale Carraccin maalaus Papujensyöjä noin vuosilta 1583–1585, öljy kankaalle. thumb|Agostino Carraccin piirustus Neptunus hajottaa pilvet ja tyynnyttää aallot, sulkakynä ja muste, 1590-luku. Musée des Beaux-Arts, Ranska. Carraccit olivat 1500-luvun lopulla ja 1600-luvun vaihteessa Bolognassa vaikuttaneita italialaisia taidemaalareita. Varhaisbarokkia edustaneet Carraccit muun muassa perustivat 1685 taideakatemia-tyyppisen taiteilijoiden ryhmän. Kolmikosta tunnetuin on Annibale Carracci (1560–1609). Muut kaksi olivat Annibalen veli Agostino Carracci (1557–1602) ja veljesten serkku Ludovico Carracci (1555–1619).
Pioneeritoiminta
Toiminta
Liikkeen edistämisellä tarkoitetaan omien joukkojen liikkumisen helpottamista. Tällainen toiminta käsittää siltojen rakentamisen (sekä pika- että pysyvät sillat), ponttonilautat ja -sillat, tienrakennuksen, miinoitteiden raivaamisen ja murrosteiden tuhoamisen.
Pioneeritoiminta Suomessa
Vuonna 1923 aloittanut pioneeriaselajin lehti Hakku on Suomen vanhin yhtäjaksoisesti ilmestynyt aselaji- ja joukko-osastolehti. Lehdestä ilmestyy neljä numeroa vuosittain. Pioneeriupseeri-lehti on lopettanut ilmestymisensä.
Hesperornis
Luokittelu
Tutkijat ovat luokitelleet Hesperorniksen lintulahkoon Hesperornithiformes. Liitukauden kerrostumista on löydetty Hesperorniksen jälkeen myös muita hampaallisia lintuja Pohjois-Amerikasta, Kiinasta ja Pohjois-Koreasta. Hampaat ovat erittäin alkeellinen piirre lintujen kehityslinjassa: kaikki hampaalliset linnut kuolivat sukupuuttoon 65 miljoonaa vuotta sitten dinosaurusten kanssa.
Nasiriyya
Nasiriyyan piirikunnan väkiluvuksi arvioitiin vuonna 2013 noin 640 000 (37 % koko maakunnan 1,743 miljoonasta asukkaasta). Vuonna 2003 Nasiriyyan kaupungin väkiluvuksi arvioitiin 400 000.
Eevert Simola
Eevert Fritiof Simola (17. huhtikuuta 1872 Hattula – 21. toukokuuta 1941 Tikkurila, Helsingin maalaiskunta) oli suomalainen maataloustieteilijä ja professori. Hän valmistui Helsingin yliopistosta agronomiksi vuonna 1896, filosofian kandidaatiksi 1911, lisensiaatiksi 1917 ja tohtoriksi 1918. Hän oli Maataloushallituksen virkaa tekevä osastopäällikkö 1921–1923, Maatalouskoelaitoksen kasvinviljelyosaston väliaikainen johtaja 1924–1930 sekä vakinainen johtaja ja alan professori 1930–1939. Hän julkaisi tutkimuksia muun muassa eri tekijöiden vaikutuksesta viljalaatujen morfologisiin vaihteluihin.
Umpipiha
Umpipihojen historia
Umpipihat eli umpinaiset kartanot olivat tavallisia myös Karjalassa Länsi-Kannaksella sekä Inkerinmaalla. Länsi-Kannaksella ne lienevät yleistyneet vasta 1800-luvun jälkipuoliskolla. Karjalaisia ja inkeriläisiä umpikartanoita ei ole museoitu eikä juuri tutkittukaan. Niiden katsotaan liittyvän Länsi-Venäjän talonpoikaiseen rakennuskulttuuriin.
Oolannin sota (laulu)
Laulu on hyvin suosittu, mutta sen alkuperä oli pitkään tuntematon, kunnes tutkijat Jerker Örjans ja Pirjo-Liisa Niinimäki selvittivät sen 2000-luvulla. Laulun alkuperäinen versio ”Ålandin sota laulu” löytyi Rengon kunnassa 1850-luvulla käsinkirjoitetusta lauluvihkosta. Alkuperäiset sanat ovat ilmeisesti brittien sotavangeiksi jääneiden tuntemattomien suomalaisten Bomarsundin sotilaiden sepittämiä, sillä niissä kerrotaan sotavankeudesta Lewesissä Englannissa. Örjans ja Niinimäki arvelevat, että sanoittaja on saattanut olla Bomarsundissa välskärinä toiminut hämäläinen Johan Wallenius. Alkuperäinen sanoitus kuvasi melko realistisesti hävittyä taistelua. Se muutettiin ilmeisesti 1900-luvun alussa nykyisin tunnettuun muotoonsa, jossa Bomarsundin antautumista ei mainita. Nykyiset sanat esiintyivät tiettävästi ensi kerran eräässä vuonna 1911 julkaistussa laulukirjassa. Laulun alkukieli on ilmeisesti suomi, sillä varhaisin tunnettu ruotsinkielinen versio on vasta vuodelta 1925. Ahvenanmaalla laulu on nykypäivänäkin täysin tuntematon.
Vihreä holvi
Kokoelmat ja näyttelyt
Vihreän holvin näyttelyt ovat kahdessa kerroksessa Dresdenin linnassa. Alemmassa kerroksessa on niin sanottu historiallinen Vihreä holvi, jossa on 3 000 vapaasti sijoitettua esinettä barokkiajan ympäristössä. Holvi on jaettu kahdeksaan huoneeseen, ja historiallisen tunteen aikaansaamiseksi esineitä ei pääsääntöisesti ole sijoitettu vitriineihin, vaan ne ovat avoimilla hyllyillä loisteliaasti koristelluilla seinillä. Ainoastaan jalokivihuoneen esineet ovat lasin alla. Huoneessa on muun muassa Balthasar Permoserin ja Johann Melchior Dinglingerin luoma Mohr mit Smaragdstufe.
Kirjallinen Kuukauslehti
Kirjallinen Kuukauslehti on suomalainen tieteellis-kirjallis-yhteiskunnallinen aikakauskirja, joka ilmestyi Helsingissä kerran kuussa vuosina 1866–1880. Sen ensimmäisiä toimittajia olivat Kaarlo Bergbom, B. F. Godenhjelm, J. V. Calamnius Jaakko Forsman sekä Yrjö-Sakari Yrjö-Koskinen, joka oli vuodesta 1876 lehden päätoimittaja.
TAG Heuer
Historiaa
Yhtiön historia alkaa vuodesta 1860, jolloin Edouard Heuer perusti kellopajan Saint-Imieriin, Biel/Biennen länsipuolelle. 1800-luvun lopulta alkaen Heuer erikoistui ajanottokelloihin ja 1920-luvulla Heuerin kelloista tuli monessa urheilulajissa virallinen ajanottokello. Nimi TAG Heuer syntyi vuonna 1985, kun saudiarabialainen TAG (Techniques d'avant-garde) osti Heuer-Leonidas-yhtiön.
Sourunniemen kalliomaalaus
Kallio ja sen sijainti
Saimaan Haapaselän etelärannalla, noin 7 kilometriä Puumalasta, työntyy pohjoiseen Sourunniemi. Niemen länsipuolella rannasta (ei aivan vedestä) nousee huomattava kalliojyrkänne, joka on 200 metriä pitkä. Kallion pohjoisosassa aivan rantapuuston takana sijaitsee maalauskohta noin 3 metrin korkeudella maasta mitattuna ja 7 metriä Saimaan vedenpinnasta mitattuna. Paikalle johtaa polku.
Maalaus
Maalauksen ajoitus perustuu kahteen asiaan. Maalauksen on voinut tehdä ainoastaan veden pinnan tasolta veneestä tai jäällä seisoen, joten Saimaan esihistoriallinen vedenkorkeus määrittää sen ajoituksen. Toisaalta myös kuvion motiivi on sama kuin Keltavuoren- ja Uittamonsalmen maalauksissa. Uittamonsalmen kuviolla vaikuttaisi olevan sama korkeus kuin Sourunniemen maalauksella. Onkin ehdotettu, että maalaus olisi tehty 5 200–5 000 vuotta sitten eli 3200–3000 eaa.
Rivignano Teor
Rivignano Teor on kunta Italiassa Friuli-Venezia Giulian alueella olevassa Udinen maakunnassa. Sen pinta-ala on 47,75 neliökilometriä ja vuoden 2021 alussa asukkaita oli 6 174.
Into Salmio
Suomen sisällissota
Salmio saapui Suomeen jääkärien pääjoukon mukana kornetiksi ylennettynä 5. helmikuuta 1918 ja sijoitettiin Suomen Valkoiseen armeijaan Karjalan ratsujääkärirykmentin 1. eskadroonan 1. joukkueen johtajaksi. Hän otti osaa sisällissodan taisteluihin Kivennavalla, Terijoella ja Kaislahdessa sekä Inon saartoon ja valtasi Puumalan patterin.
Mahnalanselän alue
Kirkkojärvi-Mahnalanselkä muodostuu useasta järvimäisestä altaasta. Pohjoisin järviallas on nimeltään Kirkkojärvi, johon Pappilanjoki laskee Hämeenkyrön keskustan läpi. Valuma-alueen raja alkaa Kyröskoskesta. Vesi virtaa siitä etelään pitkää salmea pitkin ahtautuen Vanajan ja Laitilan kylien välissä Laitilansalmeen. Ennen seuraavaa kapeikkoa järvi aukeaa Kallioistenselkään, jonka länsipuolelta työntyy Telilahti Harjulanvuoren sivuitse Kierikkalan kylässä. Kallioistenselkä kapenee Ruskeen kylän kohdalla ennen Arostensalmea ja siitä työntyy itään Taivallahti. Arostensalmen eteläpää on varsin kapea, mutta sen jälkeen aukeaa suuri järviallas, johon kuuluvat Mahnalanselkä ja Alhonselkä. Tämä järviallas on täynnä lahtia ja se kapenee vielä Myllykylän kohdalla Jokisjärveen, joka on viisi kilometriä pitkä salmi. Se laskee Siuronkoskea myöten Kuloveteen.
Heinoonjoen valuma-alue (35.512)
Heinoonjoen valuma-alue (35.512) on pinta-alaltaan 8,85 km². Noin 3,7 kilometriä pitkä Heinoojoki laskee Arostensalmen kapeikkoon vastapäätä Korvurinlahtea. Joen alajuoksu on voimakkaasti perattu. Alajuoksulla siihen yhtyy oikealta Kivistoja ja Pahikeoja. Kivistoja on Ahvenusjärven ja Järviönjärven yhteinen laskuoja.
Mongolit
Historia
Mongolit polveutuvat nykyisten Mongolian ja Siperian alueilla eläneistä nomadikansoista. He olivat vielä ennen 1200-lukua vain pieni ja epämerkittävä ryhmä muiden saman alueen nomadikansojen joukossa. Nimitys mongoli tulee ehkä mengwu-heimon nimestä, joka kuului shiwei-kansaan 900-luvulla. Mongolit alkoivat käyttää itsestään tätä nimitystä vasta 1200-luvulla Kublai-kaanin aikana 40 vuotta Tšingis-kaanin jälkeen. Sana tarkoittaa mongolin kielessä hopeaa ja kiinassa hirviömäistä tai kannibaalia.
Yhteiskunta
Mongolien perinteinen heimoyhteiskunta koostui patrilineaarisesta laajennetusta perheestä, usean perheen muodostamasta ail-perheryhmästä, 200–600 perheen muodostamasta klaanista, sekä 20–30 tuhannen perheen muodostamasta heimosta. Nykyisin noin puolet mongoleista asuu kaupunkialueilla.
Seppo Simonen
Runo Seppo Simonen (15. heinäkuuta 1912 Mikkeli – 16. kesäkuuta 1981 Helsinki ) oli suomalainen toimittaja ja historioitsija.
B. V. Raman
Raman syntyi bramiiniperheeseen vuonna 1912 Bangaloren lähistöllä sijaitsevassa kylässä. Vuonna 1936 hän perusti The Astrological Magazine -lehden, jonka päätoimittajana hän pysyi yli 60 vuotta. Hän myös teki useita ulkomaanmatkoja sekä piti esitelmiä eri yliopistojen seminaareissa.
Seppo Simonen
Seppo Simosen sisar oli toimittaja Salama Hirvonen. Hänen tyttäriään olivat toimittajat Katri Simonen ja Elina Simonen.
David Wikander
Tuotanto
Wikanderin kirkkomusiikkiteokset ovat usein selkeärakenteisia ja tyylillisesti perinteisiä. Hän lainasi osaan hengellisistä teoksista vanhoja melodioita. Esimerkiksi Missa brevis in festis solemnibus on hänen a cappella -sekakuorolle laatimansa teos, jossa säveltäjä on yhdistellyt 1100–1200-lukujen kirkkomelodioita omiin melodioihinsa. Haastavampaa sävelkieltä Wikander on hyödyntänyt esimerkiksi maallisissa teoksissa Vinterorgel (1948, sekakuorolle ja baritonille, sanat: Erik Axel Karlfeldt) ja Vid Kap Sunion (sekakuorolle, sanat: Hjalmar Gullberg).
Heike monogatari
Historia
Muiden kerrontaperinteiden, kuten nō-teatterin, Kabukin ja bunrakun yleistyessä 1600-luvulta eteenpäin Heike monogatarin esittäminen tavallisen kansan keskuudessa taantui. Siitä tuli korostetun seremoniallinen esitys, joka kuului samuraiden seremonioihin ja juhliin aina 1800-luvun puoliväliin. Japanin länsimaalaisten vaikutteiden takia perinteinen yhteiskuntajärjestys hajosi ja uudistui, mikä Heike monogatarin kannalta merkitsi sotilashallitsijoiden ja mesenaattien taloudellisen tuen loppua. Sittemmin Heike monogatari onkin mielletty etenkin kirjallisuutena, eikä niinkään musiikkina. Tarinan suullisen perinteen esitys onkin katoamassa.
Kuka lohduttaisi Nyytiä?
Tarina muualla
Taidegraafikko Tuulikki Pietilä on lisäksi rakentanut kaksi kolmiulotteista kuvaelmaa, jotka perustuvat kirjaan. Ensimmäinen teos, Suuri simpukka (1978), kuuluu tamperelaisen Muumimuseon kokoelmaan. Toinen teos, Kuka lohduttaisi nyytiä? (1984), on Tampereen kaupunginkirjaston hallussa.
Kähtävä
Historia
Kylässä sijaitseva Mattilanperän taloryhmä on luokiteltu Suomen valtakunnallisesti merkittäviin rakennettuihin kulttuuriympäristöihin. Se on Museoviraston mukaan edustava ja hyvin säilynyt esimerkki Pohjanmaan jokilaaksokylien takamaille 1700-luvun loppupuolella syntyneistä kruununtiloista.
Olli Sirén
Olli Sirén (s. 6. tammikuuta 1984 ) on yksi Ravintolapäivän alullepanijoista.
Viljam Pylkäs
Pylkkäästä Rokan esikuvana on kertonut kirjassaan Muistissa Väinö Linna (2004) myös Linnan ystävä, kirjailija Jaakko Syrjä. Syrjän mukaan Linna oli sanonut hänelle selkeästi, että Tuntemattoman sotilaan henkilöhahmoista vain kahdella, Rokalla ja Koskelalla on todellinen esikuva. Rokan esikuva oli Viljam Pylkäs ja hämäläisen Koskelan esikuva oli Nilsiästä Savosta kotoisin ollut Einari Kokkonen.
Jatkosota
Jatkosodassa Tuntemattoman sotilaan kirjoittaja alikersantti Väinö Linna oli ryhmänjohtajana 11. divisioonan Jalkaväkirykmentti 8:ssa, (rykmentinkomentajana eversti Autti). Väinö Linna teki muistiinpanoja sodan tapahtumista ja suunnitteli romaanin kirjoittamista niistä. Samaan konekiväärikomppaniaan täydennysmiehenä tuli rempseäpuheinen maanviljelijä Karjalankannakselta, Viljam Pylkäs. Pylkäs sinutteli kaikkia pataljoonankomentajasta varusmiehiin. Väinö Linna on merkinnyt muistiin muun muassa tapahtuman, jossa vieraan komppanian kapteeni tiedusteli Pylkkäältä, miksi tämä ei tehnyt hänelle kunniaa. Pylkäs oli vastannut: “En mie oo tult tänne kunniaa tekemää. Tappelemmaa mie oon tullut”. Jatkosodan hyökkäysvaiheessa Pylkäs osallistui lukuisiin taisteluihin, joista Kutismajoen maastossa käydyistä taisteluista korpraali Viljam Pylkäs sai toisen luokan Vapaudenmitalin. Vilgan kylän lähellä Pylkäs tuhosi yksin vihollisen kranaatinheittimen ja otti sen miehet vangiksi. JR 8 oli kiivaissa taisteluissa Petroskoita puolustavien neuvostojoukkojen kanssa ja 4. lokakuuta 1941 suomalaiset marssivat kaupunkiin. 7. lokakuuta 1941 Viljam Pylkäs sai ensimmäisen luokan Vapaudenmitalin ja lisäksi hänet ylennettiin alikersantiksi. 16. lokakuuta 1941 JR8 jatkoi Syvärille Syvärin. 4. tammikuuta 1942 Pylkäs osallistui Goran kylän taisteluihin, joka vallattiin 10. tammikuuta 1942.
Sitten Pylkäs sai osuman neuvostoliittolaisen luodista, joka raapaisi pitkän haavan hänen päälakeensa, ja verta vuoti runsaasti. Tästä haavasta jäi hänelle arpi loppuelämäksi. Kärkkäinen aikoi lähteä nyt peräytymään, mutta Pylkäs kehotti häntä vain jatkamaan lippaiden täyttämistä. Konepistooliin tuli myös toimintahäiriö, mutta tällöin neuvostoliittolaiset olivat jo vetäytymässä. Konepistoolin piippu oli kuumentunut liikaa ja aiheutti häiriön, mutta se vaihdettiin ja Pylkäs jatkoi ampumista.
Pylkkäälle myönnettiin vielä 12. syyskuuta 1944 neljännen luokan Vapaudenristi. Kotiuduttuaan Viljam Pylkäs sai Sakkolassa menettämänsä suuren maatilan sijaan pienen vuokratilan Punkalaitumelta, peltoa joitakin hehtaareita ja metsää 13 hehtaaria. Pylkäs hankki lisätuloja tekemällä metsätöitä. Pylkkäälle ja hänen vaimolleen Selmalle (o.s. Ollikainen) syntyi Karjalassa syntyneiden kaksosten (Tenho ja Terttu) lisäksi vielä kaksi lasta Irma ja Ritva. Vuonna 1968 Pylkäs ylennettiin reservin kersantiksi.
Saunakylä (Jämsä)
Jämsän Saunakylä
Marraskuussa 2014 Suomen Saunakulttuuri ry osti Kukkaismäen Matkailutilan yrittäjältä noin kolmen hehtaarin suuruisen tontin Jämsän Juokslahdelta Päijänteen rannalta. Jämsän Saunakylää varten perustettiin Suomen Saunakulttuuri ry. Noin kolmen hehtaarin laajuista aluetta oli suunnittelemassa myös arkkitehti Yoshimasa Yamada. Saunakylässä on 23 savusaunaa, joista vanhin on 1700-luvulta. Osa saunoista on aktiivikäytössä, osa on museoitu.
Göran Hägg
Hägg väitteli tohtoriksi 1978 Tukholman yliopistosta väitöskirjalla ''Övertalning och underhållning. Den svenska essäistiken 1890–1930''. Hägg oli Italian historian ja kulttuurin tuntija. Hänen aiheitaan olivat muun muassa Benito Mussolini ja Lucrezia Borgia.
Osmanien valtakunta
Balkanin kapina ja sota Venäjää vastaan 1875–1878
Nuorturkkilaiset tekivät Turkissa vallankumouksen 24. heinäkuuta 1908. Sulttaani Abd-ul-Hamid II yritti vastavallankumousta, jolloin nuorturkkilaiset erottivat hänet 27. huhtikuuta 1909.
Juntolovo
Alue on saanut nimensä Lahdentulvaan (ven. Lahtinski razliv) laskevasta Junttilanojasta (ven. Juntolovka). Jälkimmäinen nimitys perustunee seudulla sijainneeseen Junttilan taloon, josta ei ole säilynyt tietoa. Juntti on muunnos ristimänimestä Johannes.
Nuraghe
Historia
Nuraghien tapaisia hautoja on käytetty myös muilla Välimeren saarilla. Mallorcalla ja Menorcalla on rakennettu kivistä pyramidimaisia naveta- ja talaiot-tyyppisiä hautoja. Korsikalta on löydetty torre-hautoja ja Pantellerialta sesi-hautoja. Myös kreikkalaiset tholos-haudat muistuttavat rakenteeltaan nuragheja.
Robert Rooba
2010-luvulla
Kaudella 2010–2011 Rooba voitti A-nuorten SM-hopeaa ja B-nuorten Suomenmestaruuden. Kauden 2011–2012 Rooba aloitti Bluesin A-nuorissa. Hän teki SM-liigadebyyttinsä 5. tammikuuta 2012 kotiottelussa Rauman Lukkoa vastaan ja sai ottelussa jääaikaa 1.50 minuuttia. Ottelu jäi Rooban kauden ainoaksi SM-liigassa.
Maailmanmestaruuskisoissa
Rooba pelasi myös II divisioonan maailmanmestaruuskilpailuissa vuonna 2010 sekä IIA-divisioonan maailmanmestaruuskilpailuissa vuosina 2012 ja 2014. Vuoden 2012 turnaus päättyi IIA-divisioonaan A-lohkon kultaan ja sarjanousuun IB-divisioonaan. Vuoden 2013 turnauksessa Rooba nousi Viron kapteenistoon, mutta joukkue putosi turnauksen päätteeksi kuitenkin IIA-divisioonaan. Vuoden 2014 turnauksessa hän voitti piste- ja syöttöpörssin tehoilla 6+8=14. Rooba valittiin koko turnauksen parhaaksi hyökkääjäksi ja Viron parhaaksi pelaajaksi. Turnaus päättyi kultaan ja nousuun taas seuraavaksi vuodeksi IB-divisioonaan. Rooba toimi vuoden 2016 turnauksessa Viron varakapteenina ja jakoi tehoilla 4+4=8 koko turnauksen pistepörssin voiton Yhdistyneen kuningaskunnan Ben O’Connorin kanssa ja maalipörssin voiton Kroatian Mike Glumacin kanssa. Hänet valittiin joukkueensa parhaaksi pelaajaksi.
Mariupol
Talous
Kaupunki oli myös lomakeskus kylpylöineen. Osa seuraavista rakennuksista on tuhottu. Oheiset kuvat on otettu ennen sotaa; sittemmin venäläiset ovat purkaneet esimerkiksi lukuisia siviilejä tappaneessa pommituksessaan vaurioituneen sotarikosnäyttämön, Donetskin alueen draamateatterin.
Alppihiihdon maailmancup 1968
Alppihiihdon maailmancup -kausi 1968 oli historian toinen alppihiihdon maailmancup -kausi. Mestaruuden voitti miesten puolella toisen kerran peräkkäin ranskalainen Jean-Claude Killy ja naisten puolella saman tempun teki kanadalainen Nancy Greene.
Raamatun luomiskertomus
thumb|220px|[[Michelangelon fresko Aatamin luominen]] Raamatun luomiskertomus eli luominen on juutalaisuudelle ja kristinuskolle yhteinen ymmärrys ja usko maailmankaikkeuden synnystä. Tapahtuma kerrotaan Ensimmäisen Mooseksen kirjan alussa kahdessa eri osassa ja myös Johanneksen evankeliumin alku viittaa luomistapahtumaan. Luomiskertomus kertoo, kuinka Jumala luo taivaan ja maan sekä myöhemmin se kertoo Eedenin puutarhasta ja kuvaa ihmisen luomista yksityiskohtaisemmin. Kertomus on lyhyt ja yksinkertainen, mutta se tekee siitä myös monitulkintaisen. Martti Luther kirjoitti jo 1500-luvulla, että jumaloppineet ovat yksimielisiä siitä, että maailma on saanut alkunsa tyhjästä, mutta paljon muusta ei yksimielisyyttä olekaan. Teos Raamattu kansalle käyttää luomiskertomukseen liittyen otsikkoa "Alkuhistoria" ja alaotsikkoa "Luominen". Yleisesti länsimaissa käytössä oleva gregoriaaninen kalenteri laskee vuodet Jeesuksen syntymästä, mutta juutalainen kalenteri laskee vuosia luomisesta, vuosiluvut alkavat vuodesta 3761 eaa., jota on pidetty maailman luomisen ajankohtana juutalaisuudessa.
Tieteen kritiikki
Luomiskertomuksesta on myös yleensä uskonnollisissa piireissä ajateltu, että kertomus tarjoaa enemmänkin historiallisen totuuden kuin tieteellisen totuuden, eikä sitä tarkoituksella ole kirjoitettu modernin tieteen vaatimalla tarkkuudella, vaan se on kirjoitettu niin helppoon ja yksinkertaiseen muotoon, että kaikki ihmiset voivat sen ymmärtää. Jean Calvinin tulkinnan mukaan luomiskertomuksen kieli on kuvaannollista eikä tieteellistä, ja se on kirjoitettu niin kuin Mooseksen aikalaiset olisivat sen kirjoittaneet, jos olisivat todistaneet luomistapahtumat omin silmin.
Suhde antiikin maailmankuvaan
Genesiksen ensimmäisessä luvussa kuvattu maailmankuva vastaa suurelta osin varhaisantiikin Lähi-idän yleistä maailmankuvaa. Maailmankuvan lähteenä on yleisimmin mainittu babylonialainen maailmankuva, vaikka maailmankuva on yleisitämainen. Maailmankuvien vastaavuus on yksi peruste ajoittaa Raamatun luomiskertomuksen kirjoittaminen Babylonian pakkosiirtolaisuuden aikaan.
Sumiyoshi-ku
Sumiyoshin alueen merkittävin nähtävyys on Sumiyoshi-taishan pyhäkkö, yksi Japanin vanhimmista. Pyhäkön alue kattaa noin 90 000 neliömetrin alueen. Pyhäkkö on antanut nimensä sumiyoshi-zukuri-rakennustyylille; se tunnetaan myös Taikobashi-kaarisillastaan, joka on rakennettu ennen Kamakura-kautta. Merkittävä on myös Taishō Kannon-jin temppeli (yleisesti Abiko Kannon), joka tunnetaan Japanin vanhimpana Kannonin palvontaan keskittyvänä temppelinä. Vanha Kishū kaidō -tie kulkee pohjois-eteläsuunnassa suuralueen halki ja aivan Sumiyoshin pyhäkön torii-portin editse. Nykyään tietä pitkin kulkee Hankai-raitiotie. Suuralueen eteläosassa sijaitsee Osakan kaupungin yliopiston kampus.
Sumiyoshin suuraluetta palvelevat Osakan metron Midōsuji-linja, JR Westin Hanwa-linja, Nankai-rautateiden Nankai-päälinja ja Kōya-linja sekä Hankai-raitioteiden Hankai-linja ja Uemachi-linja.
Lögberg
Lögberg oli parlamentin keskus sen alusta vuodesta 930 vuoteen 1262, jolloin Islanti liittoutui Norjan kanssa.
Harlow – seksityttö
Harlow – seksityttö on vuonna 1965 kuvattu draamaelokuva, joka kertoo näyttelijä Jean Harlow’n elämästä. Elokuvan pääosia esittävät Carroll Baker, Red Buttons, Raf Vallone, Angela Lansbury, Peter Lawford, Mike Connors, Martin Balsam, Leslie Nielsen, Mary Murphy, Hanna Landy, Peter Hansen, Kipp Hamilton ja Peter Leeds. Elokuvan on ohjannut Gordon M. Douglas.
803 Naval Air Squadron
803 Naval Air Squadron (803 NAS) oli Britannian Kuninkaallisen laivaston ilmavoimien lentolaivue.
Ilmari Salovaara
Opinnot
Salovaara kävi viisi luokkaa Sortavalan reaalilyseota ja suoritti vuonna 1922 Helsingin maanviljelyslyseon kurssin. Hän suoritti hyökkäysvaunukurssin vuonna 1922 ja kapteenikurssin Sotakorkeakoulussa vuonna1926 sekä upseerien pioneerikurssin Utissa vuonna 1927. Kaasusuojelukurssin Mikkelissä hän suoritti vuonna 1927 ja Taistelukoulun komppanianpäällikkökurssin vuonna 1928 sekä majurikurssin vuonna 1931.
Talvi- ja jatkosota
Talvisotaan Salovaara osallistui Jalkaväkirykmentti 34:n 2. pataljoonan komentajana, mistä hänet siirrettiin kenttätäydennyspataljoona 13:n komentajaksi ja vielä sodan jatkuessä hänet siirrettiin Jalkaväkirykmentti 39:n 1. pataljoonan komentajaksi ja edelleen Erillis-Pataljoona 22:n komentajaksi. Hän osallistui talvisodassa taisteluihin Suojoella, Kollaalla, Itä-Lemetissä, Vilajoella ja Nisalahdella. Välirauhan aikana hän toimi Koulutuskeskus 8:ssa ja 3. Armeijakunnan alaisten koulutuskeskusten päällikkönä, mistä tehtävästä hänet siirrettiin Pohjois-Savon suojeluskuntapiirin 11. alueen päälliköksi. Jatkosodan puhjettua hänet siirrettiin Henkilötaydennyskeskus 1:een, josta hänet siirrettiin 5. Armeijakunnan Henkilötäydennyskeskukseen ja edelleen päälliköksi Henkilötäydennyskeskus 4:ään, missä tehtävässä hän toimi vuoteen 1944 saakka, jolloin hänet siirrettiin pataljoonan komentajaksi Jalkaväenkoulutuskeskus 4:ään, mistä hän erosi vakinaisesta palveluksesta sodan päätyttyä ja siirtyi Vakuutusyhtiö Pohjolan piiritarkastajaksi Hämeenlinnaan ja myöhemmin maanviljelijäksi Asikkalaan Hänet on haudattu Kouvolaan.
Oikeasilmäkampelat
Levinneisyys ja elintavat
Oikeasilmäkampelalajeja tavataan Pohjoisesta jäämerestä, Atlantista, Tyynestämerestä ja Intian valtamerestä. Suurin osa lajeista elää kylmissä tai lauhkeissa vesissä, mutta tunnetaan myös trooppisten vesien lajeja. Ne ovat pääasiassa mereisiä, mutta kykenevät selviämään myös murtovesissä ja toisinaan myös makeissa vesissä. Heimon kalat elävät lähellä pohjaa matalista vesistä aina yli 1 000 metrin syvyyteen. Oikeasilmäkampeloiden ravintoa ovat kalat ja selkärangattomat eläimet. Monet heimon lajeista, kuten ruijanpallas (Hippoglossus hippoglossus), grönlanninpallas (Reinhardtius hippoglossoides), kampela (Platichthys flesus) ja mustaselkäkampela (Pseudopleuronectes americanus), ovat merkittäviä ruokakaloja.